CELEX: 62009CA0199
Language: lv
Date: 2010-12-02 00:00:00
Title: Lieta C-199/09: Tiesas (trešā palāta) 2010. gada 2. decembra spriedums (Augstākās tiesas Senāta (Latvija) lūgums sniegt prejudiciālu nolēmumu) — Schenker SIA /Valsts ieņēmumu dienests (Regula (EEK) Nr. 2454/93 — Kopienas Muitas kodeksa īstenošanas noteikumi — 6. panta 2. punkts — Saistošās izziņas par tarifu pieteikums — Jēdziens viens preču veids )

29.1.2011   
            
            
               LV
            
            
               Eiropas Savienības Oficiālais Vēstnesis
            
            
               C 30/4
            
         Tiesas (trešā palāta) 2010. gada 2. decembra spriedums (Augstākās tiesas Senāta (Latvija) lūgums sniegt prejudiciālu nolēmumu) — Schenker SIA/Valsts ieņēmumu dienests
   (Lieta C-199/09) (1)
   
   (Regula (EEK) Nr. 2454/93 - Kopienas Muitas kodeksa īstenošanas noteikumi - 6. panta 2. punkts - Saistošās izziņas par tarifu pieteikums - Jēdziens “viens preču veids”)
   2011/C 30/06
   Tiesvedības valoda — latviešu
   
      Iesniedzējtiesa
   
   Augstākās tiesas Senāts
   
      Lietas dalībnieki pamata procesā
   
   
      Prasītājs: Schenker SIA
   
   
      Atbildētājs: Valsts ieņēmumu dienests
   
      Priekšmets
   
   Lūgums sniegt prejudiciālu nolēmumu — Augstākās tiesas Senāts — Komisijas 1993. gada 2. jūlija Regulas (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 1. lpp.), 6. panta 2. punkta interpretācija — Jēdziens “viens preču veids” — Preces, kurām ir atšķirīga kvalitāte vai īpašības, bet kuras var klasificēt ar to pašu Kombinētās nomenklatūras kodu — Vienas saistošās izziņas par tarifu izsniegšana visām šīm precēm kopā vai vairāku specifisku izziņu par tarifu izsniegšana katrai no tām
   
      Rezolutīvā daļa:
   
   Komisijas 1993. gada 2. jūlija Regulas (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi, redakcijā ar grozījumiem, kas izdarīti ar Komisijas 2000. gada 24. jūlija Regulu (EK) Nr. 1602/2000, 6. panta 2. punkts ir jāinterpretē tādējādi, ka lūgums sniegt saistošo izziņu par tarifu var attiekties uz dažādām precēm ar nosacījumu, ka tās ir viena veida preces. Vienīgi tādas preces, kurām ir līdzīgas īpašības un kuru atšķirīgajiem elementiem nav nekādas nozīmes, lai noteiktu to tarifu klasifikāciju, var tikt uzskatītas par viena veida precēm šīs tiesību normas izpratnē.
   
      (1)  OV C 193, 15.08.2009.